el en kk ky ru ru ky ky ru ru ru bg ru ru ru en hbs_cyr ru ky hu ky ru ky hbs_cyr ky hbs_cyr ky ky el ky ky ky ky el ky hbs_cyr ky ky ru ky ky el ky ru ky ky el ky ky ky ru ky ru ky ru ky ru ky ru ky ru kk ru ky ru ky ru ky bg ky ru mn ky ru ky ru ky ky ru ky ru ky ru ky ru kk ru av ru hbs_cyr ky ru bg ky ru ky ru ru ru uk ru ru ru kk ru krc ru
"Агым", 21.08.09 - 20-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Эрке болгондуктан, өтө ыйлаак элем. "Съезд ыйлады, ыйлады" деп коюшса эле себепсиз бышактап ыйлай салчумун. Атам эрте каза болуп калып, эненин канатынын калкалоосунда өстүм. Азыр кудайга шүгүр, апам мени менен сыймыктанат.
Төртүнчү классымда сарык менен ооруп, ооруканага жатып калдым. 25 күн! Ага дейре үйдөгүлөрдөн мынча көпкө узай элек болчумун. Ыраматылык атам келип, эки күндөн кийин апам мени көрүп кетерин айткан. Ошол ооруканада эжем врач. Ал баарын жол-жобосу менен карап, мага көз салып турчу. Андан коркчумун. Кудай жалгап ал эжем ошол күнү кайындарыныкына кеткен. Апамды сагынып ыйлагым келет десеңер. Бир маалда терезе жакка көз салсам, апам турат. Асма укол сайылып аткан. Жулуп ыргытып, бакырып тышка карай чуркадым. Оорукана ызы-чуу түшүп эле жатып калды. Коридордон врачтар кармап алып, кайра көтөрүп келатышат. Жулунуп-бакырып бир чаң салып атам. Карасам апам да ыйлап атат, анан аны врачтар кетиришти. Атайын эс алдырчу ийне сайыштыбы, айтор, эсалып жатып калдым. Эжем келди, аябай урушту. Жанымдагылардын "ыйлаак, апасынын баласы" деген шылдыңына кабылгам ошондо.
Ооруканадан чыккан соң, тамакты да ылгап калдым. Эжемдин көзөмөлү менен диета кармайм. Өзү бир ирет пельмен сымал бир тамак жасап берди, азыр ойлосом варениктер экен. Бир жолу үйгө конок келди. Үйдөгүлөр манту жасашкан. Эжем жасаган тамакты даярдап бергиле деп коноктор кеткенче чыр салдым. Же кайсы тамак экенин эч ким билбейт. Сүрөттөп бергеним боюнча эстешип анан жасап беришкен. Ал эми бир жолу үйдө эч ким жокто муздаткычтагы палоону жеп алгам.
Кочкордогу Кызыл-Дөбө мектебинде окугам. Кызыл тоо деп аташат, ыйык жер. Азыр мазар да кылып коюшкан. Ырдап-бийлеп, окуучулук куракта айылдын маданиятына салым кошуп жүрдүм. Үйдө билимге аябай көңүл бөлүнчү. Ооруп атсам да тургузуп сабакка жөнөтүшчү.
Бизден мурун окууну бүтүп, айылда жүрүп калгандарды "бездельниктер" деп койчубуз. Алар биздин балдарды келип сабап, салык салышчу. Концерттерге көп катышканымдан уламбы мага эч ким тийишчү эмес. Классташтар менен бирге мектепти айланып алып "бездельниктерден" каччу элек. Азыр ошол балдардын баары үй-бүлөлүү, бала-чакалуу.
7-класста окуп жүргөндө районго кароого концерт менен бардык. Жалаң кыздардын арасында жалгыз мен. Чөнтөгүмө 7 сом салып беришкен үйдөгүлөр. Акчам түгөнгөнчө кыздарды аябай сыйладым. Үйгө келгенде таяк жедим. Анда неге чөнтөгүмө акча салып беришет билбейм. Балким, жашырбай эле кыздарды сыйладым десем, сабашмак эместир. Азыр эстеп күлүп калам.
Музыкалык билимди Күрөңкеев окуу жайынан алдым. Тартип аябай катуу эле. Мектептегидей талап болчу. Үлгүлүү окуганга умтулчубуз.
Алгачкы алты айда үй менен окуу жайдын жолун гана билчү элем. 4-троллейбус менен барып, кайра ошол менен үйгө кайтам. Физкультурный университеттин балдары менен дос болчубуз. Алардын бирөөсү "иним деп эстеп жүрөйүн" дегенинен кепкамды эстеликке берип койгом. Ошол бала окууну бүтөр-бүткөнчө мага "крыша" болуп жүрдү. Мушташ деген нерселерден алыс болдум. 3-курстан баштап чыгармачылыкка аралаша баштадым. А кийин Искусство институтунда менеджер-уюштуруучулук кесипке ээ болдум. Азыр ошол билимимди пайдаланып, концертимди өзүм уюштуруп атам. Гезиттерге жарыяланган концерттик афишада көрсөтүлгөн телефон номуру боюнча билет сатып алган күйөрманга плакат жана сүрөтүм түшүрүлгөн калың дептер тартууланат.
Алгач чоң сахнага 2003-жылы Шахризада Аскарованын Спорт ордосундагы концертинде чыктым. Чыгармачылык тушоомду Нарындагы "Алмаз" радиосу кескен. Данияр, Эркин деген байкелерим жардам берген. "Басар жолдо" деген концертим менен нарындык жердештеримден бата алып, чоң сахна чыгармачылыгына аралашкам. Сахна ушунча сынайт, эгер сен аны ыйык тутсаң, ошончолук бийиктетип коет. Эми азыр ар бир күйөрманым мага ири табылга. Элдин кол чабуусу - жандүйнөгө витамин. Чыгармачылыкта жөнөкөйлүгүм мага көп ийгилик алып келди. Сахнада, гастролдо ар кыл окуяга кабыласың.
Нелянын концертинде экөөбүз дуэт ырдамакпыз. Ал дистанциялык, мен шнурлуу микрофон көтөрүп, ырдап атканбыз. Бир маалда микрофонум жеңил боло түштү. Неля да мага карап күлүп атат. Көрсө, шнуру суурулуп калыптыр. Байкай калып, шнурун кайра сайып алып эптеп ырдап бүткөнбүз.
"Өнөрпоз көргөн сыйды хан да татпайт, өнөрпоз көргөн кордукту ит да тартпайт" деген кеп бар. Жакында эле Бишкектен Жалал-Абадга барып, ал жактан Казарманга кеч чыктык. Облус менен районду байланыштырган Даван ашуусу ошол күнкү жамгырдан жабылып калат. Жолду таш басып калган экен. Кудай жалгап телефон иштейт экен. Казармандагы тосуп алчуларга телефон аркылуу кабарлап койдук. Биз ашууга жеткенде түнкү 11 эле, тосуп алчуларды таңкы бешке чейин күттүк. Күндүн суугун айтпагыла. Жайдын күнү, баарыбыз жеңил кийингенбиз. Талаада тоңуп калдык, таш кулайт деп машинеден чыгалбайбыз. Ал эми Казарманга барганда бир жарым күндүн ичинде 9 кой союлуп, укмуш сый көрдүк.
Бул дүйнө таптакыр бөлөкчө. Кино - бул кыйноо. Аз да болсо, биз ошол дүйнөнү көрүп, кыйноону тартып калдык. "Боз салкын" тасмасынан соң ырчылыгыма киноактер дегенди кошуп айтышчу болушту. Дегеле бул тасма мени чыгармачылык, руханий жактан алдаканча көтөрүп койду. Эрнест агай жок нерседен барды жараткан адам. Кудайдын буйругу экен, киного тартылуу мүмкүнчүлүгүнө ээ болуп, учурдун улуу актерлору менен таанышып, аларга чай сунуп, насааттарын уктум. Жакында Муканбет Токтобаевден жеке сабак алууну сүйлөштүм. Кудай буюрса, актердук чеберчиликти ошондой чебер инсандан үйрөнүп өздөштүрөм.
"Боз салкында" карышкыр тийди делип, бирок, көрүнбөйт эмеспи. Ошол учуру тартылганча үйрөтүлгөн карышкырды жакшы эле кылтак менен кармап атышкан. Анан ал аксай түштү. Аны кашарга байлап, койлорду үркүтөлү деп атканбыз. Баягы карышкыр сай-сайлап качып кетти. Таң атканча карышкыр издедик. Атканга туура келип, кийин атып салышкан экен.
"Аян" тасмасында сууда аккан жерим бар. Режиссер Садык Шернияз байке актерубузду сууга агызып албайлы деп, атайын машыккан байке мени дубляж кылмак. Айткандай эле Кашка-Суу үстүнөн мелмилдеген менен түбүнөн шар агат тура. Ат эки көмөрүлүп, мени дубляж кылчу байке жээкке чыгып кетти. Өзүм агып кетмектирмин. Ушул эле тасмада Таш-Рабаттан тартылганы бар. Суукка карабай жайкы көйнөк менен түшкөм. Себеби, саратанда ошол учуру тартылбайт деп чечилип, ал эми кийин толуктоого туура келиптир. Жайында кайсы кийим менен тартылсам, Ат-Башыга суук түшкөнүнө карабай жука кийим, жылаңайлак сыз басып киного түшкөм.
Даярдаган Айнагүл САПАРБЕК кызы
кыргыз тилиндеги гезит "Агым"
email • архив • редакция
Эми сенин ырыңды ким ырдайт?
ДНК Бактыярга тиешелүү болуп чыкты
Атың жакшы Ысык-Көл, затың кандай?
Темирге бай Жетим-Тоону кытайларга ким берген?
Жигери бар жигиттер же улут келечегине инвестиция
Европадагы еврейлер дүйнөлүк эки согуш ортосунда
Бүт кетебиз. Биздин өмүр - көз ирмем. Бир жакшылык калат элдин эсинде
"Мыкты кадрлар коюлбаса, өзгөрүү болбойт"
Кыргыздар ага кылымда жетебизби?
"Жалгызым ай, мен деп сезип туя көр,
Жаздын күздө оңуп бүткөн көктөмүн"
"Табылбас сендей акын гүл"
"Көкүрөгүм канааттанды, а көңүлчү?"
"Ашуу болсоң Долондой, акын болсоң Жолондой бол"
"Көкүрөк ойгонсо гана көп жылыш болот"
Эркек шайтандаса үй-бүлө эле эмес, эл, жер бузулат
"Менден жакшы саясатчы чыкмак…"